من الكلمات اللي ممكن يكون لها وقع سلبي جدا في المجتمع هي كلمة كاتب لما حد يقول عالتاني ان هو كافر دي بتعمل حزازات شوية في المجتمع. لكن احنا عايزين نفهم برضه الموضوع ده
آآ لانه الناس بتغالي فيه شوية انا عايز انادي الاول المسلمين بان مش مفروض ان المسلم يقول على اي حد يا كافر لم ينادى غير المسلمين في القرآن الكريم بكلمة كفار الا مرتين
منهم مرة الملائكة يوم القيامة بتقول لهم يا ايها الذين كفروا لا تعتذروا اليوم قد كفرتم بعد ايمانكم والمرة التانية هي لما حد يحاول يخرجني من ديني. اقول له لأ. قل يا ايها الكافرون لا اعبد ما تعبدون. ولا انتم عابدون ما اعبد. ولا انا
ما عبدتم ولا انتم عابدون ما اعبد. لكم دينكم ولي دين غير كده نجد ان المسلمين والقرآن الكريم ينادي غير المسلمين باحب الالقاب لهم لان انا بادعوهم فيقول لهم يا بني اسرائيل
اسرائيل ده ده سيدنا يعقوب ده نبي. يعني يا اولاد النبي يا بني اسرائيل يا ابتي سيدنا ابراهيم بيقول لابوه الكافر يا ابتي اه سيدنا اه نوح بيقول لقومه يا قومي
فينادوا باحب الالقاب اليوم طالما ان ده فيه دعوة لهم لكن في نفس الوقت انا عايز اقول لغير المسلمين لو عرفت ان في كتب المسلمين في كلمة كافر بتصفك ما تزعلش لان كلمة كافر
اصلا ما هياش شتيمة. كلمة كافر ده وصف انا حتى كمسلم اعتبر مؤمن واعتبر كافر في نفس الوقت. يعني في مسلا مفهوم معين. اي حد بيؤمن به يبقى مؤمن به. اللي مش مؤمن به يبقى كافر به
انا كمسلم عشان اكون مسلم لازم اكفر انا ايضا. ربنا سبحانه وتعالى بيقول لي فمن يكفر بالطاغوت ويؤمن بالله وقد استمسك بالعروة الوثقى يبقى انا ما ينفعش ابقى مسلم الا لما اكفر بالطاغوت ايضا. ربنا سبحانه وتعالى بيقول لي في القرآن الكريم فلما رأوا بأسنا
قالوا امنا بالله وحده وكفرنا بما كنا به مشركين ربنا بيقول لي خليك زي قوم ابراهيم. قد كانت لكم اسوة حسنة في ابراهيم والذين معه. اذ قالوا لقومهم انا برءاء
منكم ومما تعبدون من دون الله كفرنا بكم. يبقى انا عشان ابقى مسلم لازم اكون كافر ايضا. فكلمة كافر هو وصف ايوة اه بالنسبة لناحية الاسلام الناس يا مسلمين يا كفار
لكن ما نناديش الناس بان هم كفار. هي دي النقطة. نفس الكلام ايضا انا من وجهة نزر غير المسلم انا اعتبر كافر بدينه. وده مش شيء يعني انا ارى ان هو عيب في اي شيء
احنا مش عايزين بس نكبر الموضوع دوت زيادة عن اللزوم. لا المسلم يقول لغير المسلم يا كافر ولا في نفس الوقت آآ غير المسلم يزعل لما يعرف ان هو وصفه
الدين الاخر وصفه في دين الاسلام ان هو كافر ان هو كافر بالاسلام. كافر بالقرآن. لو مؤمن بيقول لنا ده ساعتها ما نقولش عليه كافر ولا حاجة في نفس الوقت ايضا ما يطلعش بقى واحد على المنبر يقول ده المسيحيين دول كفار الا اما يبين الاول. هو اصلا انا ايه مسئولياتي ناحية الكفار
دي مسئولياتي ناحية غير المسلمين. ربنا سبحانه وتعالى بيقول لي في سورة الممتحنة لا ينهاكم الله عن الذين لم يقاتلوكم في الدين لم يخرجوكم من دياركم ان تبروهم وتقسطوا اليهم. يبقى انا علي واجب البر
والقسط ناحية غير المسلمين ناحية الناس اللي بيعتبروا من وجهة نزر الدين عندي كفار طالما ان هم لم يخرجوني من ولم يقاتلوني في ايدين البر زكر في القرآن الكريم مع الاب والام ومع غير المسلمين اللي عايشين معانا في بلدنا
انما ينهاكم الله عن الذين قاتلوكم في الدين واخرجوكم من دياركم وظاهروا على اخراجكم ان تولوهم ومن يتولاهم فاولئك هم الظالمون. انما انا لا استطيع ان انا اصادق الناس اللي بتقاتلني في ديني او بتساعد الناس على قتالي في دي
فالمسألة مسألة ربنا بيقول لي ركز في العلاقة اللي بينك وبينه هو كويس معك خليك كويس معه. فما استقاموا لكم فاستقيموا لهم. ما لكش دعوة ربنا بيقول ايه؟ ما لكش دعوة بالعلاقة اللي بيني وبيني انا. دي حاجة تخصني انا
دي مسألة مهمة جدا. نعم هناك كفر وهناك ايمان ولكن في نفس الوقت ربنا امرني اني اكون في منتهى الطيبة وفي منتهى واوريهم البر والاحسان